Ontvoerde kinders se lyke dalk gevind | Maroela Media
Die liggame van ŉ baba en ŉ tienermeisie wat in Januarie uit hul woonplek naby Witbank in Mpumalanga ontvoer is, is moontlik opgespoor.
Maroela Media het vroeër berig die kinders, Gabisile Shabani, ŉ 14 jarige albino-meisie, en Nkosikhona Ngwenya, 15 maande oud, is op 28 Januarie in die vroeë oggendure by ŉ huis in Vosman ontvoer waar ŉ 50-jarige vrou saam met haar kinders en kleinkinders woon.
Brig. Leonard Hlathi, provinsiale polisiewoordvoerder van Mpumalanga, het Woensdag aan Maroela Media bevestig ŉ 32-jarige man is vandeesweek op aanklag van ontvoering in hegtenis geneem.
“Twee liggame is tydens die ondersoek onderskeidelik in Cullinan, oos van Pretoria, en langs die N4-snelweg gevind. Die polisie kan egter nog nie in die stadium bevestig of die liggame dié van die ontvoerde kinders is nie, aangesien DNS-toetse en nadoodse ondersoeke gedoen moet word om dit te bevestig,” het Hlathi gesê.
Die inhegtenisneming spruit uit hulp van die gemeenskap nadat die liggame ontdek is. Die verdagte, Thokozani Msibi, het Woensdag in die Witbank-landdroshof verskyn. Die saak is tot 26 Februarie uitgestel vir verdere ondersoek.
Hy kon nie onmiddellik meer inligting oor die liggame en plek waar die verdagte in hegtenis geneem is verskaf nie aangesien die ondersoek in ŉ sensitiewe stadium is.
Ek dink God se Geduld is op met hierdie wederstrewige volk. Die byl lê teen die boom
Nie meer lank nie. Dan sal Hy sy oordele uitgiet
Onshet Jesus bitter nodig
So hartseer en onnodig!! Arme kinders ?
Ag nee. Dis tragies. Hoe lank gaan bygelowe nog gemeenskappe aan hierdie onsinnige moorde blootstel?
Cherokee die tekens is ook in ander lande sigbaar en ook in die natuur
Kyk net mooi en jy sal dit sien
Cherokee jys reg die wereld is verrot. Lees Ps 33. Sy oë sien alles. Die hele wereld